TV-gids vir Donderdag 1 Oktober 2015
JY LEES NOU TV-gids vir Donderdag 1 Oktober 2015
18:30 Villa Rosa (kykNET): Saskia erken teenoor Vicky dat daar iets tussen haar en Stef is. Hanna lees 'n nuusberig wat haar hewig ontstel. Vincent daag by die Villa op en Celine dink hy's die mooiste ding op twee bene.
18:30 7de Laan (SABC2): Anna is geskok as sy Vince se groot gehuim ontrafel. Gaan Herman tot Hillside se redding kom?
19:30 Binnelanders (kykNET): At en Pippa sit nie om dieselfde vuur as dit kom by 'n baie sensitiewe saak nie. Okkie en Morné het twee verskillende ervarings van dieselfde uitstappie. Jana is oppad New York toe, en Tertius loop sy rieme styf.
20:00 Bravo! (kykNET): Ons gesels met Albert Pretorius oor Buurtwag. Drikus Volschenk praat oor sy musiekproduksie, wat geïnspireer is deur die Afrikaanse boere in Argentinië. Plus ons draai agter die skerms van Superskouspel.
20:00 Reign (M-Net Edge): Vanaand is die slotepisode. Delphine word van toorkuns beskuldig en dit lyk of die brandstapel haar voorland is.
20:30: Boer soek 'n vrou (kykNET): Die agtste reeks van een van kykNET se gewildste realiteitsreekse is hier. Die pragtige Nadia Beukes met haar borrelende persoonlikheid keer weer terug as aanbieder wat boere moet bystaan in hul soeke na liefde.
20:30 You Must be Joking! (e.tv): Leon Schuster bak poetse op niksvermoedende mense.
21:00 Empire (FOX): Cookie en haar volgelinge wil hul eie platemaatskappy begin.
21:00 Lionel Richie: Home Coming (SABC3): Musiekkonsert met die Grammy-wenner Lionel Richie.
21:30 The Night Shift (M-Net): Vanaand behandel die dokters 'n man wat in 'n valskermsprong beseer is.